Taekwondo klub Kneževi Vinogradi

**Taekwondo klub "Kneževi Vinogradi"** je taekwondoaški klub iz Kneževih Vinograda, jedini takav klub u Baranji. Službeno je osnovan 7. IV. 2004. godine, sa sjedištem u Ulici Svetozara Miletića 54. Prvi predsjednik i prvi tajnik kluba (2004-2009) bili su Tomislav Viljevac i Milan Petrović "Koko". Od 2009. predsjednik je Vide Priselac, a tajnica Ana Luković. Prvi trener kluba (2004-2009) bio je Damir Zahirović iz Osijeka, nositelj crnog pojasa šesti dan. Od 2009. godine klupski trener je Marko Družijanić, majstor crnog pojasa prvi dan, koji je seniorski hrvatski reprezentativac.

## Sportske aktivnosti
Od osnivanja kluba koji je počeo prvo kao sekcija Tkd "Osijek" u Zmajevcu, aktivni se članovi regrutiraju od učenika Osnovne škole Kneževi Vinogradi i oni najmlađi iz djećijeg vrtića "Zeko". Početkom 2011. godine u klubu je treniralo oko 25 članova, a dotada je kroz klub prošlo preko stotinu natjecatelja. Značajnije sportske rezultate klub je počeo ostvarivati nakon izgradnje nastavno-sportske dvorane u Kneževim Vinogradima, koja djeluje u sklopu osnovne škole. Treninzi se održavaju tri puta na tjedan u dvorani osnovne škole.

## Sportski uspjesi
Na prvenstvima Slavonije i Baranje (2006-2010) klub redovito osvaja po nekoliko prvih mjesta. Dosadašnji prvaci Slavonije i Baranje bili su: Antal Jager (u seniorskoj konkurenciji), Dušan Petrović i Ivan Priselac (kadeti i juniori), Milica Petrović (kadeti), Matea, Josipa i Vinko Viljevac (mlađi kadeti i kadeti), Nebojša Prokić, Antonio Marinović (mlađi kadeti). Pored uspjeha na regionalnim prvenstvima Slavonije i Baranje, klub nastupa i na brojnim turnirima, na kojima također postiže zapažene rezultate.

Na prvenstvu Hrvatske 28. 2. 2012. senior Ivan Priselac osvaja treće mjesto u svojoj kategoriji,još se mora napomenuti da je Marina Đapo bila član kluba TKD "Kneževi Vinogradi", a ujedno i treća juniorka Evrope.Također i Marko Družijanec kao trener kluba postiže vrlo dobre rezultate i dodiva poziv iz Hrvatskog Taekwondo Saveza da se prikljući seniorskoj reprezentaciji, međutim radi ozlijede morao je i odustati.

Klub svake godine nastupa i na međunarodnim turnirima u organizaciji Hrvatskih klubova kao što su "Dan-Gun", "Fenix", "Croatia Open" i "Budo Sport", na kojima su se osvajala pojedinačna odličja u svim dobnim skupinama od mlađih kadeta i kadetkinja,kadeta juniora i seniora.Aleksandar Luković nastupio i Ivan Priselac nastupili su i van granica Hrvatske i to na turniru u Belgiji 2010. i Austriji 2011. godine, ali sa skromnim rezultatima. Godine 2014. imali su najboljeg mlađeg kadeta Slavonije i Baranje (Marko Šimon), održanog 22. 2. u Novskoj.

## Nositelji majstorskog pojasa
Neki članovi kluba su nositelji majstorskog pojasa: Antal Jager i Antonio Marinović majstori crnog pojasa (drugi dan); Dušan Petrović, Mate, Josipa i Vinko Viljevac, Aleksandar Luković, Ivan Priselac, Loreta Dvornić, Marko Šimon i Barbara Marinović, majstori crnog pojasa (prvi dan). Ukupno njih 11 članova što je pokazatelj da sav trud i naporan tening rezultiraju da nakon tri godine dođu do crnog pojasa i certifikata za položeni ispit koji je Međunarodno priznat od Svjetske Taekwondo organizacije (WTF).

Član kluba Ivan Priselac proglašen je za najboljeg sportaša Baranje 2009. i 2010. godine.

## Izvori
* Informacije dobivene od Marka Zdunića.
* Općina Kneževi Vinogradi